
"Macarena" Erikăi Isac rupe internetul şi aprinde discuțiile. Ce spun specialiștii despre mesajul piesei VIDEO 


Postat la: 20.02.2024 | Scris de: ZIUA NEWS 


0 


„Macarena", noua piesă a Erikăi Isac, cu același nume precum celebra melodie pe care ne-am obişnuit să o auzim la petreceri, a stârnit controverse pe internet, nu numai 
prin limbajul dur şi obscen, dar și datorită problemelor din societate pe care le expune. 


Noua „Macarena", lansată de cântăreaţa de muzică trap Erika Isac, tratează o parte din problemele cu care se confruntă femeile în societate, astfel că a atras instant 
simpatie în mediul online. 


Versurile vorbesc despre atitudinile ostile venite din partea unora dintre reprezentanții sexului opus, precum misoginismul, care este de regulă indicat drept cel mai 
frecvent în prezentarea tipurilor de comportamente incorecte folosite de aceștia la adresa femeilor. 


„Dansează fetele, nu-nțeleg care-i problema", spune artista în cadrul refrenului. Ulterior cântăreața face o remarcă: „s-a trezit Mirel din Turnu Măgurele să ne facă 
educaţie". 


Melodia atinge şi pericolele la care sunt, de regula, mai expuse femeile, făcând o paralelă între gândurile unui bărbat şi cele ale unei femei într-un simplu moment, precum 
cel al unei prime întâlniri. 


„Dacă nu erau bărbaţii, cine vă proteja?/ Să ne protejeze de cine?", mai spune tânâra în cadrul melodiei, continuând: „daţi mereu vina pe victime ca idioții". 


Artista foloseşte însă un limbag vulgar pentru a expune problemele societății, fapt care a atras multe critici. Cuvintele alese amintesc de melodiile unor trupe precum BUG 
Mafia sau Paraziţii, de asemenea criticați frecvent pentru limbajul de multe ori chiar obscen. 


Interpretarea conţine chiar şi un vers al melodiei lansate în 1994: „dale a tu cuerpo alegría". 


Considerată o figura principală în trapul romînesc, Erika Isac s-a apucat de muzică încă de la vârsta de 6 ani. A participat la mai multe concursuri, dar şi emisiuni precum 
„X Factor", „The Four" sau „One True Singer”. 


„Am scris piesa asta ca să fie mai mult înțeleasă decât ascultată”, a transmis cântăreaţa cu privire la ultima melodie lansată. 


Versurile au intrigat ascultătorii pentru ca făceau referire la un bărbat, Mirel, din Turnu Măgurele, care critică comportamentul unei femei. Cântăreața a explicat însă că 
numele este unul fictiv. 


Apariţia melodiei a stârnit în mediul online un şir lung de mesaje de susţinere, dar și de critică, iar mai femeile au început să împărtășească povești, asemănător mișcării 
internaționale „MeToo", îndreptate împotriva hărțuirii şi violenței sexuale. 


Unul dintre cei care au comentat pe marginea piesei a fost polițistul influencer Marian Godină, care a avut de spus atât lucruri bune, cât şi lucruri rele cu privire la 
versurile melodiei. 


Godină a afirmat că textul se adreseaază mai degrabă unei categorii vulnerabile de femei, care, „din păcate, sunt foarte multe". „Versurile o fi ele bune, dar nu pentru toată 
lumea, nu pentru toate femeile şi nici pentru toţi bărbaţii. Mai degrabă sunt niște versuri împotriva bombardierilor şi pentru femeile care, din păcate, au avut parte de ei", 
afirmând că se așteaptă la un val de „hate" pentru opinia sa. 


<<O să iau exemplul artistei şi o să zic aşa: "a făcut mama un băiat tare în gură, cui nu-i place să mă pupe în... ">>, a mai spus Godină, făcând referire la versurile artistei 
dintr-o altă melodie față de care arată că nu are o părere prea bună. 


Provocând un val de mesaje pe reţelele de socializare, tema melodiei a fost abordată şi de membrii USR, iar mesajul noii interpretări „Macarena" a ajuns şi pe pagina de 
Facebook a fostului ministru Cristian Ghinea, care a transmis: „noi, la Comunitatea Liberală 1848, avem o poziţie clară în asta cu Mirel vs Erika: ţinem cu gagica. Pentru 
că e 2024, în p... mea". 


Un mesaj de susţinere a venit și din partea senatoarei Simona Spătaru, care a transmis pe Facebook că tânăra „are curajul să vorbească pentru femeile care nu mai sunt", 
„încearcă să le reprezinte pe cele care nu cred că mai au vreo scăpare", dând voce unei „generații care spune STOP violenţei pe care femeile/ fetele românce o suportă de 
prea multe generații”. 


„Această melodie nu caută să ia vreun premiu pentru cuvintele potrivite. Dar sigur merită unul pentru mesajul direct şi curajos", a susţinut senatoarea. 


Un viceprimar USR a urmat exemplul altor internauţi şi a transmis pe Facebook un mesaj în care relatează modul în care a fost tratat de bărbaţi pe rețelele de socializare 
atunci când aceştia credeau că vorbesc cu o femeie. 


«Am avut pentru scurt timp un cont de Fb cu nume de femeie. ÎI foloseam pentru anunţuri imobiliare. La maxim două ore după ce am făcut contul, am pus o poză cu flori 
la profil și am intrat în câteva grupuri din zona Romanului, aveam vreo 10 mesaje private... de la „admiratori". 


Mesajele de la admiratorii vazei cu flori din poză oscilau între „Cf dragă, îmi dai nr tău?" pâna la „Îmi arăţi şi mie o poză cu .... ta." Remarcabil a fost un domn de vreo 70 
de ani, dintr-o comună, care mi-a trimis poze cu bărbăţia lui. Nu mie, Radu, ci contului meu cu nume de femeie și cu vază cu flori la profil», a scris pe Facebook Radu 
Samson, viceprimarul municipiului Roman. 

Sociologul Ionaș Vladimir a explicat pentru „Adevărul" că melodia „transmite un mesaj cât se poate de real", arătând că „avem o mare problemă în societatea românească, 
şi nu numai", în majoritatea țărilor existând astfel de probleme. Totodată, sociologul a afirmat că, „dacă o mare parte a societăţii, a celor care au un cuvânt de spus, 


consideră că aceasta este o melodie manifest, atunci într-adevăr este". 


„Nu cred că limbajul este neapărat problema", a mai punctat sociologul, arătând totodată că „societatea este extrem de divizată şi orice lucru care apare și este susținut 
masiv de o anumită parte a societăţii, va fi respins de cealaltă parte automat". 


Despre prezenţa susținerii melodiei în zona politică, sociologul lonaş Vladimir a arătat că „este normal ca atunci când un subiect dezbină, să încerci să te apropii de partea 
pe care o ştii, de altfel, că face parte din posibilul tău electorat". 


Potrivit sociologului Ionaș Vladimir, melodia prezintă un mesaj pe care toată societatea ar trebui să îl susțină, adică faptul că „avem o problemă în continuarre cu 
misoginismul, cu abuzurile", în special politcienii, făcând presiune pe instituţiile statului. 


Este „normal să existe reacții”, însă politicienii „o fac ca o datorie faţă de procesul de construcție a unei imagini pe care îl au", a explicat sociologul Alfred Bulai. 


„Adică în mod normal nu mă interesează, mai ales într-un an electoral, reacţia pliticienilor. Reacţia altor membri în societatea Românească este mai interesantă", a mai 
spus sociologul. 


Potrivit sociologului, tema melodiei nu este însă una care să ajungă la un public larg, iar susţinerea sa nu oferă neapărat promovare pentru politicieni. 


„Un anumit gen de oameni reacționează la asemenea melodii, iar aceia pentru că au deja un orizont valoric, deci nu trebuie să le propună cineva", a mai explicat 
sociologul, concluzionând că „votul este dat de un univers valoric, nu de niște texte de muzică”. 


Adevărata piesă „Macarena", lansată în 1994 de Los del Rio, vorbește despre o tânără care ajunge să își înşele iubitul înrolat în armată, chiar cu prietenii acestuia. 
Versurile mai spun că fata visează să își cumpere „cele mai moderne haine", „i-ar plăcea să traiască în New York" şi „să seducă un nou iubit". 


Erika Isac - Macarena 

Silvestru Șoşoacă, exclus de propria soție din partid 


Comitetul Naţional al partidului SOS România, convocat de președinta Diana Șoşoacă, a votat sâmbătă seara excluderea lui Silvestru Șoșoacă din partid. 


George Simion îl compatimește pe soțul Dianei Șoșoacă: "E de admirat cât a supraviețuit cu ea!" 


Preşedintele AUR George Simion îl compătimeşte pe soţul Dianei Şoşoacă, Silvestru. "Este de apreciat cât a îndurat sărmanul om. E greu de convieţuit cu doamna 


Şoşoacă, din toate punctele de vedere", a spus liderul AUR la Prima TV. 


Bărbat salvat dintr-o situaţie critică după ce a comandat o pizza la 112. Mesajul codificat a declanșat alerta în poliție 


Un bărbat care se afla, vineri, într-o maşină care circula în sectorul 6 al Capitalei a sunat la 112 şi a anunţat, printr-un limbaj codificat, că se află în pericol. Ulterior, 
poliţiştii l-au prins pe şofer, care avea permisul suspendat şi avea o alcoolemie de 0,28 mg/l alcool pur în aerul expirat. În plus, acesta era agresiv şi conducea haotic. 


O nouă ieșire a "deputatului Shaormă". Pesedistul Adrian Solomon și-a comparat alegătorii cu niște șoareci 


În timpul unei conferinţe de presă ce a avut loc la Vaslui, deputatul PSD Adrian Solomon a făcut declaraţii jignitoare, în stilul binecunoscut, la lansarea candidaţilor 
pentru alegerile locale din județ. 


O nouă moarte neașteptată la Kremlin: Viaceslav Lebedev, omul care a făcut din justiția rusă o "cârpă la picioarele lui Putin" 


Seria morţilor misterioase la vârful elitei politice a Rusiei continuă. Pe 24 februarie, preşedintele Curţii Supreme a Federaţiei Ruse, Viaceslav Lebedev, a murit. 
Moartea lui a fost raportată sâmbătă dimineaţă de presa rusă, inclusiv de ziarul Kommersant controlat de Kremlin. 


Adevărul iese la iveală la doi ani de la izbucnirea războiului: Bărbaţii ucraineni au fugit pe capete de război 


Se împlinesc doi ani de război în Ucraina. Conflictul a provocat a patra cea mai mare criză de refugiați din istorie şi cea mai mare a secolului XXI. De asemenea, 
invazia rușilor în Ucraina a provocat cea mai mare criză de refugiaţi din Europa de la cel de-al Doilea Război Mondial. 
Mioara Roman a avut un rol cheie în Dosarul Revoluţiei: L-ar fi scăpat pe Petre Roman de închisoare 


Mioara Roman, jurnalist, traducător şi profesor de limba arabă, a avut un rol cheie în Dosarul Revoluţiei. Cunoscută ca fosta soţie a fostului premier Petre Roman, 
Mioara Roman a fost respectată ca o intelectuală de renume a României. 


Reguli tot mai dure în Ucraina: Cetăţenii între 18 şi 60 de ani nu au voie să se apropie de granița cu România 


Cetăţenii ucraineni cu vârste cuprinse între 18 şi 60 de ani, care pot fi recrutaţi pentru a participa la război, au interdicţia de a se apropia la o distanţă mai mică de 
cinci kilometri de frontiera cu România şi Republica Moldova, potrivit unui ordin semnat de şeful Serviciului de Stat de Frontieră din regiunea Cernăuţi. 


Ofensiva rusă în Harkov ia amploare - Ucrainenii recurg la evacuări forțate 

